open-index/open-wikipedia-markdown huggingface dataset:
Pawagam Manggarai

**Pawagam Manggarai** ialah salah satu pawagam tua yang berkedudukan di Ibunegara Jakarta. Bangunan pawagam ini terletak di Jalan Sultan Agung, Pasar Manggis, Setiabudi, Jakarta Selatan. Pada masa sekarang bangunan pawagam ini telah diubah suai sebagai plaza perbelanjaan **Pasaraya Manggarai**.

## Sejarah
Pada awalnya, Pawagam Manggarai ialah sejenis tempat pemandian (*zwembad*). *Zwembad* ini mula dibuka pada bulan Mac 1934 bagi khalayak umum di Manggarai. Proses pembinaan seluruh kemudahan bangunan pemandian atau kolam renang menghabiskan masa sehingga hampir tujuh bulan lamanya.

Dibina pada masa Hindia Belanda dan menghabiskan wang 100.000 gulden. *zwembad* Manggarai ini ialah tempat pemandian/kolam renang terbaik dan paling mewah pada masa itu.  

Di Ibu Negara, selain daripada pekan Manggarai, kolam renang juga terdapat di pekan lain seperti Cikini, bersampingan dengan Taman Ismail Marzuki (TIM) yang sehingga kini masih ramai didatangi pelancong. Salah seorang pemberita senior, Alwi Shahab hampir tiap pekan mendatangi kedua kolam renang ini.

## Pengubah suaian menjadi pawagam dan pasaraya
Sehingga tahun 1960, *Zwembad* ini sudah sepi, sebab banyak kolam renang-kolam renang baharu yang lebih murah di pinggiran Jakarta dengan kemudahan yang tidak kalah baik dari Zwembad. Kolam renang ini pun diubah suai sebagai bioskop.

Direkod oleh Firman Lubis dalam bukunya yang bertajuk "Jakarta 1950–1970", pada masa itu dalaman dan kemudahan bangunan pawagam *Zwembad* masih sangat bersahaja tetapi sudah dapat dikatakan cukup baik pada masa itu. Ketika itu ada 3 kelas karcis pawagam yang berbeda-beda sesuai harganya.

Pawagam ini pun menjadi bukti banyaknya filem-filem Amerika Syarikat yang dipemulauan kerana produk-produk Barat dianggap tidak pantas bagi identiti bangsa Indonesia. Bahkan pada masa itu, *American Motion Picture Association of Importers* (AMPAI) (Persekutuan Pengimport Wayang Gambar Amerika) yang terletak di Jalan Veteran pernah dihalau oleh kumpulan demonstran pemuda komunis, iakni Pemuda Rakyat.

Penghasut-penghasut itu mengiakan supaya filem-filem Amerika yang dianggap mengandung unsur Nekolim (istilah dari Presiden Soekarno yang merujuk pada Neo-Kolonialisme). Pada masa itu diasas pula organisasi PAPFIAS atau Panitia Aksi Pemboikotan Film Imperialis AS. Pengerusi AMPAI iaitu Bill Palmer didakwa sebagai CIA dan banglo nya di daerah Puncak dihalau dan dirosakkan kumpulan-kumpulan itu.

Selepas peristiwa itu, pawagam ini masih diguna pakai dari tahun 1960-an sehingga dasawarsa 1980an. Tempat ini kemudian dirobohkan oleh, Abdul Latief iaitu usahawan dan pesara Menteri Tenaga Kerja (1993–1998) dan Menteri Pariwisata, Seni, dan Budaya (1998) pada masa Orde Baru (Orba).

Sejak tahun 1970 an, Latief merupakan usahawan yang mengelola plaza belanja dan memasarkan produknya. Pada tahun 1981, Latief memodenkan plazanya dengan membangun Pasaraya *Departement Store*. Salah satu bangunan terletak di pekan Blok M, dan masih berjualan sehingga kini, sedangkan satunya terletak di tanas bekas berdiri tempat pemandian *Zwembad* Manggarai. Pada bulan Desember 1986, Pasaraya Manggarai rasmi mengadakan pembukaan. 

## Rujukan
Persekutuan Belia Islam Asia

**Persekutuan Belia Islam Asia** ialah sebuah pertubuhan belia Islam serantau. Ia ditubuhkan secara rasmi pada 2001/1422H dan menjadi pertubuhan payung bagi pertubuhan dan individu belia Islam dan menyediakan sokongan kepada masyarakat Islam di benua Asia.

## Perwakilan
Sekretariat pertubuhan ini berpangkalan di Colombo, Sri Lanka. Ia pernah mempunyai pejabat perhubungan di Kuala Lumpur, London, New York dan Emiriah Arab Bersatu  Kini pertubuhan ini mempunyai perwakilan di Malaysia, Indonesia, Filipina, Thailand, Singapura, Nigeria dan Pakistan.

## Kepimpinan

### Kepimpinan semasa
Kepimpinan semasa sesi 2021-2024

# Presiden: Dr. Abdul Muntaqim Abu Bakar (Malaysia)
# Timbalan Presiden: Ahmed Al-Qadasi (Yaman)
# Naib Presiden: H. Iman Budiman, TH.I., M.Ag (Indonesia)

### Kepimpinan lepas
Kepimpinan sesi 2018-2021:

# Presiden: Dr. Abdul Muntaqim Abu Bakar (Malaysia)
# Timbalan Presiden: H. Iman Budiman, S.Th.I. (Indonesia)
# Naib Presiden: Ahmed Al-Qadasi (Yaman)
# Setiausaha Agung: Zumri Mohammed (Sri Lanka)
# Penolong Setiausaha: Athif Sani
# Bendahari: Sheikh Thowfeek (Singapura)

### Bekas pemimpin utama
Berikut ialah beberapa nama bekas pemimpin utama pertubuhan ini

# Abu Bakar Chik (bekas presiden 2005 – 2014)
# Kamaruzaman Yusoff (bekas presiden 2014 – 2015)
# H. Iman Budiman (presiden 2015 – 2017)

## Lihat juga

* Perhimpunan Belia Islam Sedunia
* Persekutuan Pertubuhan Pelajar Islam Antarabangsa

## Rujukan

## Pautan luar

*
Pertanian di Indonesia

**Pertanian di [[Indonesia]]** merupakan salah satu sektor utama dalam ekonomi Indonesia. Dalam tempoh 50 tahun kebelakangan ini, bahagian sektor dalam keluaran dalam negara kasar negara telah menurun dengan ketara, disebabkan oleh peningkatan sektor pengindustrian dan perkhidmatan. Namun begitu, bagi majoriti isi rumah Indonesia, pertanian dan perladangan kekal sebagai penjana pendapatan penting. Pada 2013, sektor pertanian menyumbang 14.43% kepada KDNK negara, sedikit penurunan daripada sumbangan tahun 2003 iaitu 15.19%. Pada 2012, sektor pertanian menyediakan pekerjaan kepada kira-kira 49 juta orang Indonesia, mewakili 41% daripada jumlah tenaga buruh negara.

Pada masa ini, kira-kira 30% daripada kawasan tanah Indonesia digunakan untuk pertanian. Sektor pertanian Indonesia diawasi dan dikawal oleh Kementerian Pertanian Indonesia.

Sektor pertanian Indonesia terdiri daripada:

* Ladang besar, sama ada milik syarikat negeri atau swasta;
* Mod pengeluaran pekebun kecil, kebanyakannya dimiliki oleh keluarga dan dikendalikan oleh isi rumah pertanian tradisional.

Komoditi eksport berskala industri seperti kelapa sawit dan getah, kebanyakannya dibekalkan oleh ladang besar, manakala petani berskala kecil menumpukan kepada komoditi hortikultur seperti beras, jagung, kacang soya, Mangga, buah-buahan dan sayur-sayuran untuk memenuhi penggunaan makanan penduduk tempatan dan penduduk serantau.

Terletak di kawasan tropika, Indonesia menikmati hujan yang banyak dan cahaya matahari pada kebanyakan masa, yang merupakan elemen penting untuk produk pertanian berkembang maju. Negara ini mempunyai tanah subur yang boleh diusahakan yang luas dan banyak. Sebagai salah satu negara pertanian utama dunia, negara ini menawarkan kepelbagaian luas produk tropika dan komoditi pertanian penting; yang termasuk minyak sawit, getah asli, koko, kopi, teh, ubi kayu, beras dan rempah ratus tropika.

Pada masa ini, Indonesia juga merupakan pengeluar minyak sawit, cengkih, dan kayu manis terbesar di dunia, pengeluar ke-2 terbesar buah pala getah asli ubi kayu vanila dan minyak kelapa, pengeluar ke-3 terbesar bagi beras dan koko, pengeluar kopi ke-4 terbesar, pengeluar tembakau ke-5 terbesar, dan pengeluar teh ke-6 terbesar.

## Lihat juga

* Pengeluaran minyak sawit di Indonesia

## Rujukan

## Pautan luar
*Ministry of Agriculture of Republic of Indonesia
Trickle-down economics

***Trickle-down economics*** ("ekonomi menitis-nitis bawah") ialah istilah menggambarkan dasar ekonomi yang lebih memihak bahkan memanfaatkan pihak yang berpendapatan tinggi seperti pelabur kaya dan syarikat-syarikat niaga besar yang jauh kurang dikenakan beban cukai berbanding lapisan masyarakat lain yang biasa dan kekurangan. Ekonomi yang biasa digolongtujukan dalam permasalahan ini adalah ekonomi sisi bekalan (*supply-side economics*) yang difikirkan mengurangkan beban cukai kepada semua lapisan masyarakat sedangkan banyak kajian telah membuktikan tiada kaitannya pengurangan cukai kepada orang kaya dengan pengesanan kepada pertumbuhan ekonomi.

## Rujukan
Michiru Yamane

ialah penggubah permainan video dan pemain piano Jepun.  Gaya muzik Yamane menggunakan tradisi baroque, klasik dan rock, dengan kedua-dua Johann Sebastian Bach dan Yellow Magic Orchestra sebagai pengaruh utama.   Beliau paling dikenali kerana dua dekad karyanya di syarikat permainan Konami, dengan gubahannya untuk siri *[[Castlevania]]* yang merupakan antara karyanya yang paling dikenali.

## Rujukan

## Pautan luar
*
Aju Makita

ialah pelakon perempuan asal Jepun.
## Kerjaya
Lahir di Prefektur Kanagawa, Makita memulakan kerjaya seni lakonnya pada usia baru 7 tahun. Pada usianya yang ke-10, Makita muncul pada siri drama TV *[[Going My Home]]* yang diarahkan Hirokazu Kore-eda. Sejak saat itu, Makita kecil sering muncul dalam wayang-wayang arahannya. Makita melakonkan filem: *[[After the Storm (2016 film)|After the Storm]]* (2016), *[[The Third Murder]]* (2017), and *[[Shoplifters (film)|Shoplifters]]* (2018). Pada 2018, Ia memenangi anugerah pendatang baharu terbaik untuk *Shino Can't Say Her Name*, yang diarahkan oleh Hiroaki Yuasa pada acara Anugerah Filem Hochi. Pada tahun 2020 dia kemudian memenangi Anugerah Filem Mainichi sebagai Pelakon Perempuan Pendukung Terbaik sederum memenangi Anugerah Filem Hochi atas memerankan Naomi Kawase dalam filem bertajuk *[[True Mothers]]*, pada kategori yang sama. Filem yang ia perankan ditunjuk sebagai naib Jepun dalam Festival Filem Cannes 2020. Performa yang ditunjukannya dalam wayang dipuji oleh mana-mana pihak termasuk di antaranya *[[The Guardian]]*, *[[Los Angeles Times]]*, *[[The Hollywood Reporter]]*, dan South China Morning Post.

## Filemography

### Filem

### Siri TV

### Pentas

### Video Muzik

## Rujukan

## Pautan Luar

* Official agency profile 
*
Pemilihan kepimpinan Parti Gerakan Rakyat Malaysia 2023

**Pemilihan kepimpinan Parti Gerakan Rakyat Malaysia** telah diadakan pada 15 Julai 2023. Pemilihan ini diadakan bagi memilih kepimpinan parti sesi 2023-2026. 

## Keputusan pemilihan
Berikut merupakan keputusan pemilihan. Keputusan itu diumumkan Pegawai Penyeliaan Pemilihan GERAKAN, Soo Kay Ping selepas proses pengundian bagi Pemilihan GERAKAN bagi sesi 2023-2026.

### Kepimpinan Pusat

#### Presiden

#### Timbalan Presiden

#### Naib Presiden

#### Ahli Jawatankuasa Pusat

### Sayap Wanita

#### Ketua

#### Timbalan Ketua

#### Naib Ketua

### Sayap Pemuda

#### Ketua

#### Timbalan Ketua

#### Naib Ketua

## Rujukan
Pertanian di Maghribi

**[[Pertanian]] di [[Maghribi]]** menggunakan kira-kira 40% daripada tenaga kerja negara. Oleh itu, ia adalah majikan terbesar di negara ini. Di bahagian hujan di barat laut, barli, gandum, dan bijirin lain boleh diternak tanpa pengairan. Di pantai Atlantik, di mana terdapat dataran yang luas, buah zaitun, buah sitrus, dan anggur wain ditanam, sebahagian besarnya dengan air yang dibekalkan oleh telaga artesis. Ternakan diternak dan hutan menghasilkan gabus, kayu kabinet, dan bahan binaan. Sebahagian daripada populasi maritim menangkap ikan untuk mencari rezeki. Agadir, Essaouira, El Jadida, dan Larache adalah antara pelabuhan perikanan yang penting. Kedua-dua industri pertanian dan perikanan dijangka terjejas teruk oleh perubahan iklim.

Pengeluaran pertanian Maghribi juga terdiri daripada oren, tomato, kentang, buah zaitun, dan minyak zaitun. Produk pertanian berkualiti tinggi biasanya dieksport ke Eropah. Maghribi menghasilkan makanan yang mencukupi untuk kegunaan domestik kecuali bijirin, gula, kopi dan teh. Lebih daripada 40% daripada penggunaan bijirin dan tepung Maghribi diimport dari Amerika Syarikat dan Perancis.

Industri pertanian di Maghribi menikmati pengecualian cukai lengkap sehingga 2013. Ramai pengkritik Maghribi berkata bahawa petani kaya dan syarikat pertanian besar mengambil terlalu banyak faedah daripada tidak membayar cukai dan petani miskin bergelut dengan kos yang tinggi dan mendapat sokongan yang sangat lemah daripada negeri itu. Pada tahun 2014, sebagai sebahagian daripada Undang-undang Kewangan, telah diputuskan bahawa syarikat pertanian dengan perolehan melebihi MAD 5 juta akan membayar cukai pendapatan korporat progresif.

## Rujukan

## Pautan luar
Hirokazu Kore-eda

ialah pengarah filem, pengerusi filem, penerbit filem, penulis nakash pentas, dan penyelia filem asal Jepun. Hirokazu memulakan kerjayanya pada siri televisyen dan telah mengerusikan dan mengarahkan pelbagai filem yang cukup mahsyur di negaranya, di antaranya: *[[Nobody Knows (2004 film)|Nobody Knows]]* (2004), *[[Still Walking (film)|Still Walking]]* (2008), da  *[[After the Storm (2016 film)|After the Storm]]* (2016). Dia memebangkan Penghargaan Jury pada 2013 Cannes Film Festival bagi wayang *[[Like Father, Like Son (2013 film)|Like Father, Like Son]]* dan memenangkan penghargaan Palme d'Or pada Festival Filem Cannes 2018 bagi wayang gambarnya *[[Shoplifters (film)|Shoplifters]]*.

## Rujukan
Óscar Arribas

**Óscar Arribas Pasero** (lahir 22 Oktober 1998) ialah pemain bola sepak profesional Sepanyol yang bermain sebagai pemain sayap untuk kelab Liga Super Malaysia, Johor Darul Ta'zim.

## Rujukan

## Pautan luar
*
*
Yahya Al-Sarraj

Dr. **Yahya Rusydi Al-Sarraj** (atau **Yahya R. Sarraj** atau **Yahya Sarraj**) ialah seorang pensyarah universiti dan pentadbir kerajaan tempatan di Gaza, Palestin. Beliau telah dilantik sebagai Datuk Bandar Gaza sejak 2019 dan menjadi Yang Dipertua Kesatuan Perbandaran Genting Gaza.

## Kerjaya

### Sebagai pentadbir kerajaan tempatan
Yahya telah dilantik sebagai Datuk Bandar Gaza pada 27 Julai 2019 atas cadangan daripada HAMAS. Beliau telah menggantikan Nizar Hijazi bagi jawatan ini.

## Rujukan
Feroz Baharudin

**Muhammad Feroz bin Baharudin** (lahir 2 April 2000) ialah seorang pemain bola sepak profesional Malaysia yang bermain sebagai bek tengah untuk kelab Liga Super Malaysia, Johor Darul Ta'zim dan pasukan kebangsaan Malaysia.

## Rujukan

## Pautan luar
Pertanian di Arab Saudi

**[[Pertanian]] di [[Arab Saudi]]** tertumpu kepada eksport kurma, produk tenusu, telur, ikan, ayam, buah-buahan, sayur-sayuran, dan bunga ke pasaran di seluruh dunia kerana ia telah mencapai sara diri dalam pengeluaran produk tersebut. Kerajaan Arab Saudi banyak terlibat dalam industri pertanian dan memberi subsidi kepada perladangan korporat dan Kementerian Alam Sekitar, Air dan Pertanian bertanggungjawab terutamanya terhadap dasar pertanian di negara itu. Sektor swasta juga memainkan peranan dalam pertanian negara, kerana kerajaan menawarkan pinjaman jangka panjang tanpa faedah dan air kos rendah, bahan api, elektrik, dan import bahan mentah dan jentera tanpa cukai.

Walaupun Arab Saudi secara meluas dianggap sebagai gurun, ia mempunyai kawasan di mana iklimnya lebih menyukai pertanian. Hujan turun pada musim sejuk setiap tahun di Arab Saudi tetapi dengan purata maksimum 100mm kecuali di kawasan Selatan negara itu. Kerajaan, khususnya, telah membantu proses ini dengan menukar kawasan padang pasir yang luas menjadi ladang pertanian. Dengan melaksanakan projek pengairan utama dan mengguna pakai mekanisasi berskala besar, ini telah berkembang dalam membangunkan pertanian di negara ini, menambah kawasan yang sebelum ini tandus kepada stok tanah yang boleh diusahakan.

Pertubuhan Makanan dan Pertanian (FAO) mengesyorkan dalam laporan bahawa memberi pertimbangan tambahan untuk mencipta dan memupuk sistem agro di padang pasir boleh membawa kepada gangguan dalam ekosistem padang pasir yang akan membawa kepada hasil yang tidak menyenangkan.

## Rujukan

## Pautan luar

*EarthTrends: Agriculture and Food - Saudi Arabia
*Country studies
*Agriculture in Saudi Arabia
* Saudi Arabia Ministry of Agriculture
Koalicja Obywatelska

****** (singkatan: **KO**, "Pakatan Warga") ialah suatu pakatan politik demokrasi liberal di Poland diasaskan parti-parti Platforma Obywatelska ("Wahana Warga") dan [Nowoczesna ("[Parti] Moden)](https://ms.wikipedia.org/wiki/Parti_Moden_Poland) pada tahun 2018 untuk membangkang parti pemerintah Prawo i Sprawiedliwość ("Undang-Undang dan Keadilan"). Pakatan ini menyokong keanggotaan negara Poland dalam Kesatuan Eropah dan NATO.

## Nota


## Rujukan
Pusat Kebudayaan Rashad Shawa

**Pusat Kebudayaan Rashad Shawa** ialah sebuah pusat kebudayaan yang dibina pada 1985 dan terletak di Rimal, Gaza, Negara Palestin. Ia dinamakan bersempena nama pengasasnya Rashad al-Shawa, Datuk Bandar Gaza yang telah berkhidmat dalam jawatan tersebut selama 11 tahun. Bangunan ini siap dibina pada 1988.

## Penerangan dan fungsi
Bangunan ini mempunyai dua tingkat dengan atap segi tiga. Pusat ini mempunyai tempat berkumpul, di mana orang boleh berkumpul untuk sambutan, sebuah perpustakaan dan sebuat pentas yang membolehkan pameran dijalankan.

## Kegiatan

### Pameran Perang 2008
Pada 26 Disember 2021, seniman Palestin  telah mengadakan pameran seni yang mendokumenkan kejahatan-kejahatan israel, sepanjang Perang Gaza pada 2008. Ia diselenggara oleh pertubuhan Persatuan Seniman Palestin bertempat di pusat kebudayaan ini. Pameran tersebut mengangkat tema "Api dan Cahaya" dan dianjurkan sebagai memperingati tahun ke-13 perang tersebut.

## Rujukan
Hospital Al-Shifa

**Hospital Al-Shifa** (), secara rasmi dikenali sebagai **Hospital** **Dar Al-Shifa** (), ialah kompleks perubatan terbesar dan hospital utama di Genting Gaza, terletak di kejiranan Rimal Utara di Bandar Gaza dalam Kegabenoran Gaza. Pada 2014, hospital ini didakwa menjadi “ibu pejabat sebenar” bagi pertubuhan pejuang Islam, Hamas. Ketua pengarah semasa hospital ini ialah Dr. Muhammad Abu Salmiya.

## Sejarah
Dar Al-Shifa, yang bermaksud "rumah kesembuhan" dalam bahasa Arab, pada asalnya ialah sebuah berek tentera British, tetapi ditukar kepada sebuah pusat yang menyediakan rawatan untuk kuarantin dan penyakit sawan oleh pemerintahan Palestin Bermandat pada 1946. Sebelum Perang Arab–Israel 1948, Hospital al-Shifa ialah satu daripada dua hospital di Gaza, selain Hospital al-Ahli Arab. Apabila Mesir mentadbir Genting Gaza selepas perang, bahagian kuarantin dan penyakit sawan ditempatkan di sebuah kawasan dalam bandar dan Hospital al-Shifa dibangunkan sebagai hospital utama di Gaza. Sebagai permulaan, bahagian ubatan dalaman ditubuhkan, diikuti sayap baru bagi pembedahan, dan diikuti dengan bangunan baharu untuk pediatrik dan oftalmologi ditambah untuk hospital ini. Pada 2013, bangunan pembedahan khas pula dibuka.

Selepas pendudukan oleh Israel semasa Krisis Suez 1956, pentadbiran Mesir kembali di bawah presiden Gamal Abdel Nasser, memberi tumpuan lebih kepada keadaan kesihatan dan sosial Gaza, dan Hospital al-Shifa dikembangkan sehingga mempunyai bahagian obstetrik dan ginekologi. Mereka menubuhkan pentadbiran kesihatan baharu di wilayah Gaza, yang mana kemudiannya disusuli dengan penubuhan klinik-klinik di seluruh bandar yang diisi oleh kehadiran doktor-doktor daripada hospital ini. bahagian terbesar dalam Hospital al-Shifa ini ialah perubatan dalaman (100 katil), pediatrik (70 katil), pembedahan (50 katil), oftalmologi (20 katil) dan ginekologi (10 katil).

## Rujukan
Naso (ikan)

***Naso*** ialah genus ikan bersirip ruji laut yang tergolong dalam keluarga Acanthuridae, iaitu debam dan gebang. Ikan-ikan dalam genus ini dikenali sebagai **debam taji**, dan mempunyai "bonjolan rostrum" iaitu pemanjangan dahi bak tanduk pada beberapa spesies. Debam taji terkenal di kalangan penombak ikan, dan boleh dimasak dengan dipanggang seekor-seekor. Debam taji banyak hidup di sekitar terumbu karang dan memakan kebanyakan rumpair. Ia sangat terkenal di Maldives.

Genus ini bertaburan merentasi Indo-Pasifik dari Afrika hingga Hawaii.

## Spesies
*Naso* dibahagikan kepada 2 subgenus dan 20 spesies pula dikelaskan dalamnya:
* Subgenus *Naso* Lacepède, 1801
** *[[Naso annulatus]]* (Quoy & Gaimard, 1825) (debam taji birai putih)
** *[[Naso brachycentron]]* (Valenciennes, 1835) (debam taji bonggol)
** *[[Naso brevirostris]]* (G. Cuvier, 1829) (debam taji bintik)
** *[[Naso caesius]]* J. E. Randall & Bell, 1992
** *[[Naso elegans]]* (Rüppell, 1829)
** *[[Naso fageni]]* Morrow, 1954
** *[[Naso hexacanthus]]* (Bleeker, 1855) (debam taji enam spina)
** *[[Naso lituratus]]* (J. R. Forster, 1801) (debam taji jingga)
** *[[Naso lopezi]]* Herre, 1927 (debam taji tirus)
** *[[Naso maculatus]]* J. E. Randall & Struhsaker, 1981
** *[[Naso mcdadei]]* J. W. Johnson, 2002
** *[[Naso reticulatus]]* J. E. Randall, 2001
** *[[Naso tergus]]* H. C. Ho, K. N. Shen & C. W. Chang, 2011
** *[[Naso tonganus]]* (Valenciennes, 1835)
** *[[Naso tuberosus]]* Lacépède, 1801
** *[[Naso unicornis]]* (Forsskål, 1775) (debam taji tanduk)
** *[[Naso vlamingii]]* (Valenciennes, 1835) (debam taji bonjol hidung)
*Subgenus *Axinurus* Cuvier 1829
** *[[Naso caeruleacauda]]* J. E. Randall, 1994
** *[[Naso minor]]* (J. L. B. Smith, 1966)
** *[[Naso thynnoides]]* (G. Cuvier, 1829) (debam taji satu)

## Taburan
Debam taji dijumpai di rantau Indo-Pasifik dari timur pesisir Afrika hingga Kepulauan Galapagos.

## Rujukan
Hubungan Yunani-Palestin

**Hubungan Yunani–Palestin** ialah hubungan dua hala antara Republik Yunani dan Negara Palestin. Disebabkan hubungan bersejarah antara kedua-dua negara, Yunani dan Palestin hari ini menikmati hubungan diplomatik yang sangat baik. Palestin mempunyai pejabat perwakilan di Athens dan konsulat jeneral Yunani di Baitulmaqdis diberi akreditasi kepada Palestin. Kedua-dua negara adalah ahli Forum Gas Mediterranean Timur.

## Sejarah
Orang Filistin, yang tinggal di pantai selatan Palestin, berasal dari pulau Kriti di Yunani. Pada suatu ketika, kedua-dua negara jatuh di bawah kawalan penuh Empayar Uthmaniyyah.

Hubungan diplomatik Yunani telah diasaskan dengan PPP pada tahun 1981, manakala hubungan dengan Israel hanya dikekalkan di peringkat konsular sehingga pengiktirafan rasmi Yunani terhadap Israel pada tahun 1990 di bawah Mitsotakis. Sejak pembentukan dasar luar semasa di bawah George Papandreou, Yunani telah menyaksikan peningkatan pesat dalam hubungan dengan Israel, berikutan kemerosotan hubungan Israel dengan Turki yang disebabkan oleh rampasan armada Gaza.

Pada tahun 2001, terdapat 4,000 rakyat Palestin yang tinggal di Yunani.

## Pengiktirafan diplomatik
Yunani belum merasmikan sepenuhnya hubungannya dengan Palestin kerana banyak pertikaian geopolitik, walaupun Perdana Menteri ketika itu Alexis Tsipras ahli parti sayap kiri SYRIZA berjanji untuk membuat perubahan sedemikian.

Pada Disember 2015, parlimen Yunani mengundi sebulat suara di hadapan Presiden Mahmud Abbas untuk mengesyorkan kepada kerajaan pengiktirafan penuh negara Palestin pada 4 Jun 1967 bersempadan dengan Baitulmaqdis Timur sebagai ibu kotanya.

## Isu Palestin
Presiden Karolos Papoulias telah menyatakan bahawa Yunani akhirnya menyokong penciptaan negara Palestin bersama Israel. Di bawah kerajaan terdahulu, Yunani memperoleh reputasi sebagai penyokong tegar perjuangan Palestin. Dalam konflik Arab-Israel yang lebih luas, Andreas Papandreou mengekalkan pendirian yang lebih tegas terhadap Israel berbanding kerajaan lain dalam Komuniti Eropah.

Pada 15 Mei 2023, 41 majlis perbandaran di Yunani mengibarkan bendera Palestin di bangunannya sebagai solidariti dengan rakyat Palestin yang menandakan Ulang Tahun ke-75 Nakba.

## Lihat juga

* Hubungan luar negeri Yunani
* Hubungan luar negeri Palestin

## Rujukan
Hubungan Armenia-Palestin

**Hubungan Armenia-Palestin** merujuk kepada hubungan antara Armenia dan Negara Palestin. Armenia menyokong kenegaraan Palestin. Armenia ialah negara pemerhati Liga Arab di mana Palestin ialah ahli penuh. Bekas Presiden Armenia Serzh Sargsyan telah menyatakan Armenia menyokong penentuan nasib sendiri Rakyat Palestin dalam temu bual dengan Al Mayadeen. Presiden Palestin Mahmud Abbas juga telah menyatakan bahawa beliau menyokong perluasan Armenia, dan menggelar orang Armenia sebagai "sekutu besar Palestin".

## Orang Armenia di Palestin
Pada masa ini terdapat 4,500 orang Armenia yang tinggal di Palestin. Pada tahun 1948, jumlah penduduk Armenia di Tanah Suci ialah 15,000. Ramai orang Armenia telah berhijrah dalam beberapa dekad kebelakangan ini kerana konflik dan perjuangan ekonomi, dengan beribu-ribu orang kembali ke Armenia Soviet atau berhijrah ke negara lain semasa Perang Arab-Israel 1948. Kehadiran orang Armenia di Sukuan Armenia di Baitulmaqdis bermula pada abad ke-4 Masihi dengan Kebakaan Armenia Baitulmaqdis telah ditubuhkan sejak 638 Masihi.

## Perdagangan
Perdagangan antara Armenia dan Palestin telah meningkat sejak beberapa tahun kebelakangan ini. Eksport dari Palestin ke Armenia termasuklah ubat-ubatan yang dibungkus dan eksport dari Armenia ke Palestin termasuklah jus buah-buahan dan coklat.

## Peristiwa terkini
Pada Januari 2020, Presiden Armenia Armen Sarkissian melawat Bethlehem dan bertemu dengan presiden Palestin Mahmud Abbas.

Pada November 2021, menteri luar Armenia Ararat Mirzoyan bertemu dengan rakan sejawatannya dari Palestin di Paris.

## Lihat juga

* Hubungan Armenia-Israel
* Hubungan luar negeri Armenia
* Hubungan luar negeri Palestin

## Rujukan
Hubungan Palestin-Turki

**Hubungan Palestin-Turki** ialah hubungan dua hala semasa dan sejarah antara Turki dan Palestin.

Bantuan Turki telah menjadi sumber bantuan kemanusiaan kepada Palestin, terutamanya sejak bermulanya Sekatan di Genting Gaza yang dikenakan oleh Israel dan Mesir.

## Sejarah
Di sebalik hubungan konstruktif Turki dengan Israel, diplomasi antara Turki dan Pihak Berkuasa Kebangsaan Palestin agak kuat dan membantu, terutamanya apabila Perdana Menteri Recep Tayyip Erdoğan mengambil tindakan secara lisan menentang pertempuran Israel dengan pejuang Gaza. Dari segi sejarah, Palestin berada di bawah pemerintahan Turki (Empayar Usmaniah) selama empat ratus tahun sebelum zaman Mandat British untuk Palestin. Turki telah berusaha untuk mengambil alih peranan Mesir sebagai orang tengah dalam proses perdamaian Intra-Palestin. Ia, bersama-sama dengan Qatar, menyediakan pergerakan Hamas dengan sokongan kemanusiaan politik dan diplomatik.

Turki mengalu-alukan undian PBB pada 30 November 2012, memberikan Palestin taraf negara bukan ahli dalam badan dunia tersebut, dengan mengatakan perbuatan dramatik itu akan meningkatkan proses perdamaian Israel-Palestin yang hampir mati.

## Lihat juga

* Hubungan luar negeri Palestin
* Hubungan luar negeri Turki
* Orang Turki di Palestin
* Hubungan Israel–Turki

## Rujukan
Hubungan Lubnan-Palestin

Hubungan antara Lubnan dan Palestin sebagai negara moden bermula sejak awal abad ke-20, semasa mereka berdua berada di bawah kawalan Empayar Usmaniah. Lubnan mengakui Palestin mempunyai kedaulatan ke atas seluruh wilayah yang pernah menjadi mandat sebelum 1948 kerana ia tidak mengiktiraf kewujudan Israel. Kedua-dua negara berkongsi sejarah dan budaya yang kaya dan saling berkaitan.

Lubnan diletakkan di bawah pemerintahan Perancis sebagai mandat berikutan kejatuhan Empayar Usmaniah, manakala Palestin diletakkan di bawah kuasa kerajaan British. Semasa penubuhan Negara Israel (sering dipanggil Nakba), ramai rakyat Palestin yang telah dipindahkan mencari keselamatan di Lubnan, mengakibatkan hubungan yang lebih kukuh antara kedua-dua negara.

Konflik dan ketegangan politik yang telah berkembang dari masa ke semasa telah merumitkan hubungan. Lubnan dijadikan sebagai pangkalan sokongan untuk kumpulan militan Palestin yang sering bertempur dengan Israel pada tahun 1970-an dan 1980-an. Tindakan ketenteraan Israel di selatan Lubnan sebagai akibatnya telah menyebabkan kestabilan negara semakin teruk. Untuk mengalahkan dan mengusir PPP, pencerobohan penuh telah dijalankan pada tahun 1982.

Pada awal tahun 2016, Agensi Bantuan dan Kerja Pertubuhan Bangsa-Bangsa Bersatu (UNRWA) mendokumenkan bahawa terdapat lebih 504,000 pelarian Palestin di Lubnan. Adalah dipercayai bahawa sebilangan individu ini telah meninggalkan negara tersebut. Masih terdapat sejumlah besar pelarian Palestin yang tinggal di Lubnan hari ini, tetapi keadaan kewangan dan kesahannya sering tidak menentu. Kedua-dua negara terus mempunyai hubungan yang rumit yang dipengaruhi oleh iklim politik tempatan.

## Lihat juga

* PPP di Lubnan
* Orang Palestin di Lubnan
* Pemberontakan orang Palestin di Lubnan Selatan
* Konflik Israel-Lubnan

## Rujukan
Rafiq Makki

Ir. **Rafiq Makki** () ialah seorang pentadbir kerajaan tempatan di Gaza, Palestin. Beliau telah dilantik sebagai Datuk Bandar Gaza pada 2008 hingga 2014. Rafiq ialah bekas jurutera di Bahagian Kejuruteraan bagi agensi kemanusiaan antarabangsa UNRWA di Gaza. Beliau ialah anggota pertubuhan Hamas.

## Rujukan
Jihad Muhaisen

Mejar Jeneral **Jihad Muhaisen** (; meninggal dunia 19 Oktober 2023) ialah seorang pegawai keselamatan kanan Palestin, dan ketua kepada kumpulan separa tentera dipimpin Hamas, Pasukan Keselamatan Negara Palestin di Genting Gaza. Beliau telah terkorban bersama-sama keluarganya dalam sebuah serangan udara oleh Tentera Udara Israel dalam Perang Gaza 2023.

## Kematian
Pada 19 Oktober 2023, tentera Israel mengumumkan bahawa mereka telah berjaya membunuh Muhaisen semasa serangan udara ke atas kejiranan Syeikh Radwan, utara Bandar Gaza.

## Rujukan
Ayman Nofal

**Ayman Nofal** (; 1965 – 17 Oktober 2023) ialah seorang rakyat Palestin yang menjadi komender kanan Hamas dan ketua operasi udara.  

## Biografi
Ayman dilahirkan di kem pelarian Bureij pada 1965. Beliau ialah komender bagi pusat perintah Briged Izzuddin Al-Qassam.

Pada 17 Oktober 2023, tentera Israel telah mengumumkan bahawa mereka telah membunuh Ayman dalam sebuah serangan udara dalam Perang Gaza 2023.

## Rujukan
John

**John** boleh bermaksud:

*John Eccles
*John Vane
*John Macleod
*John Abbott
*John Carter (filem)
*John Gurdon
*John E. Sulston
*John F. Kennedy
*John Forbes Nash Jr.
*John Clauser
*John Pople
*John Cornforth
*John Polanyi
*John Bardeen
*John D. Carmack
*John A. Macdonald
*John D. Carmack
*John O'Keefe
*John E. Walker
*John Harsanyi
*John Terry
*John Stones
*John Wayne
*John Kendrew
*John L. Hennessy
Senarai bandar yang ditadbir oleh Pihak Berkuasa Palestin

Berikut ialah **senarai bandar yang ditadbir oleh Pihak Berkuasa Kebangsaan Palestin**. Selepas Perjanjian Interim 1995, Pihak Berkuasa Kebangsaan Palestin mengawal hal ehwal sivil di Tebing Barat enklaf Palestin, yang ditetapkan Kawasan A dan B, di mana kebanyakan pusat penduduk Palestin berada (dan tidak termasuk yang berada dalam sempadan perbandaran Baitulmaqdis Timur). Pasukan Pertahanan Israel bertanggungjawab terhadap keselamatan di Kawasan B di Tebing Barat dan mempunyai kawalan penuh ke atas lokaliti di Kawasan C. 

Berikutan perpecahan 2007 antara dua puak utama Palestin Fatah dan Hamas, Pihak Berkuasa Kebangsaan Palestin telah berpecah dengan yang dahulu menguasai kerajaan Palestin di Tebing Barat dan yang kedua mengawal Genting Gaza.

## Peraturan tempatan
Kementerian Kerajaan Tempatan Pihak Berkuasa Kebangsaan Palestin bertanggungjawab untuk memberikan pekan dengan status bandar atau perbandaran. Walau bagaimanapun, tiada garis panduan khusus untuk lokaliti tertentu untuk mencapai status bandar Palestin. Ia kebanyakannya dinilai pada populasi yang mencecah melebihi 20,000. Biro Perangkaan Pusat Palestin (BPPP) mengambil banci rasmi terkini pada tahun 2007.

## Senarai bandar
Bandar terbesar di Genting Gaza dan seluruh Palestin ialah Bandar Gaza, dan bandar terbesar di Tebing Barat ialah Baitulmaqdis Timur dan Hebron. Sesetengah bandar membentuk aglomerasi dengan bandar atau bandar lain, seperti kawasan metropolitan Baitlaham dengan Beit Jala dan Beit Sahour. Ramallah dan al-Bireh juga membentuk aglomerasi dan sering dianggap sebagai sebuah bandar tunggal.

Berikut adalah senarai semua bandar Palestin di bawah pentadbiran Ramallah, gabenornya, bidang kuasa khususnya, dan penduduknya mengikut banci 2007 dan anggaran 2015 oleh BPPP.

### Bandar bercampur

* Hebron (الخليل/חברון): Hebron ialah sebuah bandar di mana antara 500 dan 850 orang Israel tinggal di kalangan sekitar 210,000 orang Palestin.

## Lihat juga

* Kawasan Arab di Israel
* Senarai bandar di Genting Gaza
* Senarai bandar di Israel
* Senarai penempatan Israel dengan status bandar di Tebing Barat
* Perbandaran (Pihak Berkuasa Palestin)
* Majlis kampung (Pihak Berkuasa Palestin)
* Kem pelarian Palestin

## Rujukan
Jack

**Jack** boleh bermaksud:

*Jack Ma
*Jack Nicholson
*Jack Grealish
*Jack the Giant Slayer
*Jack Butland
*Jack W. Szostak
*Jack Black
*Jack White
*Jack Rodwell
*Jack Brabham
*Jack Pickford
*Samurai Jack
*Union Jack
*Jack Dorsey
*Jack Palance
*Jack Laugher
*Jack the Ripper
*Jack Steinberger
*Jack the Giant Killer (filem 1962)
*Thunderbolt Jack
*Jack Reacher (filem)
*Jack Straw
*Jack Angel
*Jack (filem 1996)
*Jack-o'-lantern
Pembantu Pembedahan Pergigian

**Pembantu Pembedahan Pergigian**

**Pembantu Pembedahan Pergigian** (singkatan **PPP**) atau dalam bahasa Inggeris ***Dental Surgery Assistant*** (singkatan **DSA**) ialah jawatan sokongan dan auksiliari bidang kesihatan pergigian. Tugas utama Pembantu Pembedahan Pergigian adalah membantu Pakar Bedah/Pakar/Pegawai Pergigian dalam segala aspek rawatan dan pengendalian pesakit semasa mendapatkan rawatan pergigian am, pembedahan kecil atau besar dan pengurusan klinik.
Amizar Abu Adam

**Amizar bin Abu Adam** (lahir 1973) merupakan seorang ahli politik Malaysia yang telah berkhidmat sebagai Ahli Majlis Mesyuarat Kerajaan Negeri Pahang (EXCO) dalam pentadbiran negeri Barisan Nasional (BN) di bawah Menteri Besar Wan Rosdy Wan Ismail sejak Februari 2024 dan Ahli Dewan Undangan Negeri Pahang (ADUN) bagi kawasan Pelangai sejak Oktober 2023. Beliau merupakan ahli dan Ahli Jawatankuasa Bahagian Bentong bagi Pertubuhan Kebangsaan Melayu Bersatu (UMNO), sebuah parti komponen dalam gabungan BN.

## Kerjaya politik
### Calon Ahli Dewan Undangan Negeri Pahang (2022)
#### Pilihan raya negeri Pahang 2022
Dalam Pilihan raya negeri Pahang 2022, Amizar membuat penampilan sulung dalam pilihan raya selepas dicalonkan oleh Barisan Nasional (BN) untuk bertanding di kerusi Ketari. Beliau tidak terpilih sebagai Ahli Dewan Undangan Negeri (ADUN) Ketari selepas tewas tipis kepada Thomas Su Keong Siong dari Pakatan Harapan (PH) dengan majoriti hanya 120 undi.

### Ahli Dewan Undangan Negeri Pahang (sejak 2023)
#### Pilihan raya kecil Pelangai 2023
Dalam Pilihan raya kecil Pelangai 2023 yang diadakan pada 7 Oktober 2023 susulan kekosongan kerusi negeri akibat kematian penyandangnya, Johari Harun, dalam nahas pesawat Elmina 2023 pada 17 Ogos 2023, Amizar telah dicalonkan semula oleh Barisan Nasional (BN) untuk bertanding di kerusi tersebut. Beliau memenangi kerusi itu dan telah dipilih sebagai Ahli Dewan Undangan Negeri Pahang bagi kawasan Pelangai untuk penggal pertama selepas menewaskan Kasim Samat dari Perikatan Nasional (PN) dan calon bebas, Haslihelmy DM Zulhasli, dengan majoriti sebanyak 2,949 undi.

### Ahli Majlis Mesyuarat Kerajaan Negeri Pahang (sejak 2024)
Pada 13 Februari 2024, Amizar telah dilantik sebagai Ahli Majlis Mesyuarat Kerajaan Negeri Pahang (EXCO) bagi mengisi kekosongan yang ditinggalkan oleh Allahyarham Johari Harun. Pada keesokan harinya, 14 Februari 2024, Amizar telah diberikan portfolio melibatkan Hal Ehwal FELDA, Koperasi dan Pembangunan Usahawan yang sebelum ini disandang oleh Ahli Dewan Undangan Negeri Muadzam Shah, Razali Kassim.

## Keputusan pilihan raya

## Anugerah
*  :
**  Dato' Indera Darjah Mahkota Pahang (D.I.M.P.) – **Dato**' (2016)
**  Ahli Darjah Sultan Ahmad Shah Pahang (A.A.P.)
**  Penerima Pingat Jasa Kebaktian (P.J.K.) (2012)

## Nota

## Rujukan
Jean (nyahkekaburan)

**Jean** boleh bermaksud:

*Jean
*Jean Dausset
*Jean-Marie Lehn
*Jean Beausejour
*Jean Baptiste Perrin
*Jean Alesi
*Jean-Pierre Sauvage
*Jean-Paul Sartre
*Jean-Claude Pascal
Saint-Jean

**Saint-Jean** boleh bermaksud:

*Saint-Jean-Saint-Nicolas
*Saint-Jean-Saint-Germain
*Saint-Jean-d'Avelanne
*Saint-Jean-d'Hérans
*Saint-Jean-Soleymieux
*Saint-Jean-d'Arves
*Saint-Jean-Poudge
*Rouvres-Saint-Jean
*Saint-Jean-Bonnefonds
*Saint-Jean-Kourtzerode
*Saint-Jean-d'Alcapiès
*Saint-Jean-d'Angle
*Saint-Jean-Poutge
*Saint-Jean-d'Angély
*Châtillon-Saint-Jean
*Saint-Jean-Rohrbach
*Saint-Jean-Chambre
*Saint-Jean-Roure
*Saint-Jean-Lherm
*Saint-Jean-d'Heurs
*Saint-Jean-d'Arvey
*Saint-Jean-Saint-Maurice-sur-Loire
*Saint-Jean-d'Étreux
*Moutiers-Saint-Jean
*Saint-Jean-Froidmentel
*Saint-Jean-d'Assé
*Saint-Jean-Lasseille
Malaysia di Sukan Para Asia 2022

**[[Malaysia]]** bertanding di **[[Sukan Para Asia 2022]]** di Hangzhou, China dari 22 hingga 28 Oktober 2023. Pada asalnya dijadualkan berlangsung dari 9 hingga 15 Oktober 2022, acara itu ditangguhkan ke 2023 pada 17 Mei 2022 kerana pandemik COVID-19.

## Peserta
Berikut adalah senarai bilangan peseta yang mewakili Malaysia yang menyertai Sukan Para Asia:

## Ringkasan pingat
### Pingat mengikut sukan

### Pingat mengikut tarikh

### Pemenang pingat

### Pememang pingat berbilang

## Rujukan

## Pautan luar
* Halaman Web PCM-4th Asian Para Games Hangzhou 2022
Zebrasoma

***Zebrasoma*** ialah genus ikan bersirip ruji laut yang tergolong dalam keluarga Acanthuridae, merangkumi debam, debam taji dan gebang. Ikan ini ditemukan di rantau Indo-Pasifik.

## Spesies
*Zebrasoma* kini ada tujuh spesies yang dikenal pasti dikelaskan di dalamnya:

* *[[Zebrasoma desjardinii]]* (E. T. Bennett, 1836) (debam layar bintik)
* *[[Zebrasoma flavescens]]* (E. T. Bennett, 1828)
* *[[Zebrasoma gemmatum]]* (Valenciennes, 1835)
* *[[Zebrasoma rostratum]]* (Günther, 1875)
* *[[Zebrasoma scopas]]* (G. Cuvier, 1829) (debam layar perang)
* *[[Zebrasoma velifer]]* (Bloch, 1795) (debam layar belang)
* *[[Zebrasoma xanthurum]]* (Blyth, 1852)

## Rujukan
Nizar Hijazi

Ir. **Nizar Hijazi** () ialah seorang pentadbir kerajaan tempatan di Gaza, Palestin. Beliau telah dilantik sebagai Datuk Bandar Gaza pada 2014 hingga 2019.

## Rujukan
Kardiomiopati Takotsubo

**Kardiomiopati Takotsubo**, juga dikenali sebagai **kardiomiopati tekanan**, merupakan sejenis penyakit jantung yang berlaku apabila terdapat kelemahan sementara secara mengejut pada bahagian otot jantung tanpa penyumbatan arteri ke jantung. Antara gejala yang mungkin terlibat termasuklah sakit dada, sesak nafas dan kehilangan kesedaran seketika. Antara komplikasi yang mungkin terlibat termasuklah kegagalan jantung, aritmia, strok, dan penghentian jantung mengejut.

Penyakit ini biasanya berlaku akibat tekanan yang ketara, sama ada dari segi fizikal mahupun emosi. Antara perkara yang mungkin mencetuskan tekanan teruk termasuklah kematian orang yang disayangi, perceraian, pengucapan awam, serangan fizikal, kemoterapi, feokromositoma (sejenis barah kelenjar adrenal yang menyebabkan perembesan hormon tekanan mendadak) dan muntah. Mekanisme yang mungkin berlaku adalah penglibatan lonjakan katekolamina yang termasuk adrenalina dan norepinefrina, sehingga menambahkan kerja pengepaman jantung dan mengurangkan aliran darah ke jantung. Diagnosis penyakit ini adalah berdasarkan pengkateteran jantung yang mengesahkan keadaan arteri koronari yang tidak terhalang pada waktu sama terdapat penggelembungan pada ventrikel kiri. Penemuan hasil imbasan elektrokardiogram mungkin seakan penginfarkan miokardium (MI). Peningkatan aras troponin mungkin berlaku, walaupun secara amnya kurang berlaku.

Pengurusan awal melibatkan jagaan sokongan. Tiada bukti bahawa terdapat rawatan yang boleh mencegah keberulangan penyakit ini. Walaupun jantung biasanya kembali normal setelah beberapa hari ke beberapa minggu, kira-kira 4% yang terkena penyakit ini mati semasa episod awal, dan terdapat 12% risiko untuk berulangnya penyakit ini di masa hadapan. Kes yang terhasil akibat penyakit fizikal dan bukannya tekanan emosi dikaitkan dengan hasil prognosis yang lebih buruk.

Kardiomiopati Takotsubo berlaku di seluruh dunia. Ia lebih kerap berlaku pada wanita selepas menopaus. Penyakit ini dianggap bertanggungjawab untuk kira-kira 2 hingga 7% daripada apa yang pada mulanya dianggap sebagai serangan jantung. Penyakit ini pertama kali diperincikan oleh Sato pada tahun 1990. Nama itu berasal daripada perkataan Jepun *[[:ja:蛸壺|takotsubo]]* yang bermaksud "perangkap sotong kurita", kerana jantung dalam keadaan tersebut berbentuk seperti perangkap sotong. Dalam bahasa harian penyakit ini boleh dikenali sebagai "sindrom patah hati".

## Rujukan
Televisyen di Syria

**[[Televisyen]] di [[Syria]]** telah dibentuk pada tahun 1960, apabila Syria dan Mesir (yang menerima pakai televisyen pada tahun yang sama) adalah sebahagian daripada Republik Arab Bersatu. Ia disiarkan dalam warna hitam dan putih sehingga 1976. Pada tahun 1985 saluran kedua telah ditubuhkan dan pada tahun 1995 televisyen Syria menyewa saluran di Arabsat dan ia mula menyiarkan lapan jam setiap hari melalui satelit pada tahun 1996. Saluran Syria kebanyakannya dimiliki dan dikawal oleh Suruhanjaya Penyiaran Radio dan Televisyen Arab Syria (SATRBC) yang disambungkan kepada Kementerian Penerangan. Ia mempunyai 4,800 kakitangan; kedua-dua kakitangan kerajaan dan pekerja bebas.

Sejak bermulanya Perang Saudara Syria pada 2011, negara itu telah terlibat dalam "perang media" untuk memerangi kritikan yang disiarkan daripada saluran media popular lain yang dilihat di Dunia Arab dan antarabangsa, seperti Al Arabiya dan Al Jazeera. Liputan televisyen Syria memperjuangkan kerajaan menentang tentera pemberontak Islam pembangkang Syria seperti Barisan Al-Nusra, Tentera Syria Bebas dan Barisan Islam. Menurut BBC Arabic, ia juga cenderung untuk mengetepikan atau mengecilkan laporan mengenai korban awam dalam liputan konfrontasi dengan apa yang dilabelkan oleh Kerajaan Syria sebagai kumpulan pengganas. Liga Arab secara rasmi meminta pengendali satelit Arabsat dan Nilesat untuk menghentikan penyiaran media Syria pada Jun 2012. Pada 27 April 2013, Al Jazeera Media Network mengumumkan bahawa ia telah menangguhkan aktivitinya selama-lamanya di seluruh Syria kerana dakwaan ugutan dan ancaman terhadap kakitangannya.

## Rujukan

## Pautan luar
Gereja Santo Porphyrius

**Gereja Santo Porphyrius** atau **Gereja** **St. Porphyrius** (; ) ialah sebuah gereja Kristian Ortodoks Yunani di Bandar Gaza, Negara Palestin, dan gereja tertua yang masih aktif di bandar tersebut. Ia terletak di Sektor Zaytun dalam bandar lama Gaza, dan dinamakan sempena nama uskup Gaza abad ke-5, Santo Porphyrius, yang mana makamnya terletak di penjuru timur laut gereja ini.

## Sejarah
Sebuah gereja dibuna di tapak ini seawal tahun 425 Masihi, tetapi pembinaan gereja terkini diambil alih oleh Tentera Salib pada 1150-an atau 1160-an; mereka mendidikasikannya kepada Santo Porphyrius. Catatan daripada abad ke-15 menunjukkan pengabdian gereja ini turut dipersembahkan buat Mariam Yang Suci. Pada 1856, ia telah diubah suai. Terdapat beberapa jurai dan pangkalan yang telah lama sejak zaman Salib, tetapi kebanyakannya ditambah kemudian.

Pada 2014, sekitar 2,000 orang Palestin melarikan diri daripada bom Israel yang membunuh lebih 70 orang Palestin yang berlindung di gereja ini. Semasa pengeboman, kaum keluarga tidur di koridor dan bilik dalam gereja dan bangunan bersambung, di mana mereka juga dihidangkan makanan dan penjagaan perubatan yang disediakan kepada mereka. Gereja ini kembali digunakan sebagai tempat perlindungan pelarian daripada pengeboman Israel semasa Perang Gaza 2023.  Pada 19 Oktober 2023, empat buah peluru misil Israel dilaporkan memusnahkan bangunan ini di mana ratusan orang Palestin sedang berlindung. 

## Seni bina
Gereja ini mempunyai bentu segi empat, berakhir dengan kuil berbumbung separuh kubah. Kawasan legarnya  di bawah aras tanah di bahagian selatannya, dan  di bawah aras tanah di bahagian utaranya, menunjukkan bahawa bangunan sekarang dibina di atas struktur gereja sebelumnya. Gereja ini terdiri daripada satu lorong yang dibuat daripada dua ruang berkekubah groin, dengan apsis separuh bulatan didahului oleh presbiteri berkekubah terowong. Di ruang dalam, bangunan ini berukuran  by , termasuk apsis. Ia mempunyai persamaan seni bina dan pembinaan dengan bekas Katedral Santo John Pembaptis (kini Masjid Agung Gaza).

Terdapat tiga pintu masuk ke gereja ini: di belah barat terdapat sebuah serambi anjung dengan tiga tiang marmar yang menyokong dua gerbang tajam. Acuan marmar tersebut adalah sejak era Salib. Gereja ini juga boleh dimasuki dari mukaannya atau dari pintu sisi yang dibuka kepada sebuah galeri moden, dilengkapi dengan tangga untuk turun ke bawah di tingkat legar. Dinding besarnya disokong dengan tiang batuan marmar dan granit serta tetulang dinding.

## Serangan udara

## Lihat juga

* Gereja Keluarga Kudus, gereja Katolik Latin di Bandar Gaza.
* Gereja Baptis Gaza, gereja Protestan di Bandar Gaza.

## Rujukan


## Bibliografi

* (pp. 381-3
* 
*
*
*
Platybelodon

***Platybelodon*** ("gading lembing rata") ialah genus mamalia proboscidean herbivor besar yang telah pupus yang berkaitan dengan gajah zaman moden, diletakkan di dalam keluarga Amebelodontidae. Spesies hidup semasa Epoch Miosen pertengahan di Afrika, Asia dan Caucasus.
Kelayakan Piala Asia AFC 2027 – Pusingan Play-off

**[[Kelayakan Piala Asia AFC 2027|Kelayakan Piala Asia 2027]]** untuk **Pusingan Play-off** akan dimainkan antara 5 dan 10 September 2024.

## Format
Apabila pusingan play-off pada asalnya diumumkan, sejumlah sepuluh pasukan (pasukan yang kalah di kedudukan ke-2 hingga ke-10 dari pusingan pertama ditambah Kepulauan Mariana Utara) akan bermain dalam dua perlawanan di tempat sendiri dan di tempat lawan untuk menentukan lima pasukan terakhir untuk mara ke kelayakan pusingan ketiga. Walau bagaimanapun, Guam dan Kepulauan Mariana Utara tidak termasuk dalam undian untuk pusingan play-off yang diumumkan pada 1 Mei 2024. Ini menyebabkan tiga pasukan kalah teratas (Bhutan, Maldives, dan Laos) mara terus ke pusingan ketiga, dan baki enam pasukan memasuki play-off. Pemenang play-off menyertai 21 pasukan yang mara terus ke pusingan ketiga (tiga pasukan kalah kedudukan terbaik dari pusingan pertama dan 18 pasukan dari pusingan kedua) untuk bersaing untuk enam slot terakhir dalam Piala Asia AFC 2027.

## Pasukan
Pasukan yang mengambil bahagian dalam pusingan ini ditentukan oleh kedudukan mereka dari pusingan awal.
### Kedudukan pasukan terbaik yang kalah

### Undian
Undian untuk pusingan play-off telah diadakan pada 9 Mei 2024 di Kuala Lumpur, Malaysia. Enam pasukan ini dibahagikan kepada tiga pasangan, dengan setiap pasangan bermain di tempat sendiri dan di tempat lawan antara 5 dan 10 September 2024. Nombor dalam kurungan menunjukkan Kedudukan Dunia FIFA pada 2024.

## Ringkasan
Tiga pemenang akan mara ke kelayakan pusingan ketiga.




## Perlawanan

*2–2 pada agregat. Sri Lanka menang 4–2 menerusi [[sepakan penalti]].*
----

*Timor-Leste menang 4–3 menerusi agregat.*
----

*Brunei menang 4–0 menerusi agregat.*

## Penjaring gol

## Nota

## Rujukan
Abuukar Abdi Osman

**Abuukar Abdi Osman** ialah seorang ahli politik dan diplomat di Somalia. Beliau ialah Duta Besar Somalia ke Malaysia sejak 2016. Beliau pernah dilantik sebagai Menteri Pertahanan dalam Kerajaan Persekutuan Peralihan Somalia pada 2010 dan Menteri Ternakan, Perhutanan dan Padang Rumput Somalia pada 2012 di bawah Perdana Menteri Omar Sharmarke. Sebelum menjadi duta besar ke Malaysia, beliau telah dilantik sebagai Duta Besar Somalia ke Afrika Selatan.

## Rujukan
Mustafa Kaya

**Mustafa Kaya** ialah seorang ahli politik Turki. Beliau telah terpilih sebagai Ahli Parlimen Turki bagi kawasan Istanbul II sejak Jun 2023.
## Rujukan
Senarai ahli badan perundangan Parti Amanah Negara

'''Parti Amanah Negara''' mula menyertai badan perundangan Malaysia seawal penubuhannya pada 2015. Wakil rakyat mereka ketika awal penubuhan terdiri daripada wakil daripada Parti Islam Se-Malaysia (PAS) yang telah keluar parti dan menubuhkan parti baharu.

## Ahli Dewan Negara

## Ahli Dewan Rakyat

### 2022-kini

### 2018-2022

### 2015-2018

## Ahli Dewan Undangan Negeri

### 2020/2023-kini

### 2018-2020/2023

### 2015-2018

## Rujukan
Televisyen di Tunisia

**[[Televisyen]] di [[Tunisia]]** mencecah 94% isi rumah. Platform dominan dalam pasaran ialah satelit percuma, walaupun platform daratan menjangkau sekitar 15% isi rumah. Negara ini mempunyai tujuh belas saluran percuma ke udara, dua daripadanya dimiliki dan dikendalikan oleh Télévision Tunisienne (dahulunya ERTT), El Watania 1 dan El Watania 2 milik kerajaan. Kedua-dua saluran milik kerajaan itu telah mengalami perubahan pengurusan sejak revolusi 2011, dan akibatnya perubahan dalam pengaturcaraan dan kandungan.

## Sejarah
Ia telah diperkenalkan secara rasmi ke negara ini pada 31 Mei 1966, dengan pelancaran Radio Télévision Tunisienne milik kerajaan (kini El Watania 1), yang disiarkan dari pemancar pertamanya di Djebel Zaghouan. Perkhidmatan ini disiarkan dalam kedua-dua bahasa Arab dan Perancis. Menjelang tahun 1971, televisyen telah tersedia di seluruh Tunisia.

## Rujukan

## Pautan luar